CELEX: 32020R1395
Language: lv
Date: 2020-10-05 00:00:00
Title: Komisijas Īstenošanas regula (ES) 2020/1395 (2020. gada 5. oktobris), ar ko atjauno atļauju preparātu Bacillus amyloliquefaciens CECT 5940 izmantot par barības piedevu gaļas cāļiem, atļauj to izmantot dējējvistu cāļiem un atceļ Regulu (EK) Nr. 1292/2008 (atļaujas turētājs Evonik Nutrition & Care GmbH) (Dokuments attiecas uz EEZ)

6.10.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 324/3
               
            
         KOMISIJAS ĪSTENOŠANAS REGULA (ES) 2020/1395
         (2020. gada 5. oktobris),
         ar ko atjauno atļauju preparātu Bacillus amyloliquefaciens CECT 5940 izmantot par barības piedevu gaļas cāļiem, atļauj to izmantot dējējvistu cāļiem un atceļ Regulu (EK) Nr. 1292/2008 (atļaujas turētājs Evonik Nutrition & Care GmbH)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1831/2003 (2003. gada 22. septembris) par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:
         
                     (1)
                  
                  
                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas un atjaunošanas pamatojums un kārtība.
                  
               
                     (2)
                  
                  
                     Saskaņā ar Komisijas Regulu (EK) Nr. 1292/2008 (2) preparātu Bacillus amyloliquefaciens CECT 5940 uz 10 gadiem atļāva izmantot par barības piedevu gaļas cāļiem.
                  
               
                     (3)
                  
                  
                     Atļaujas turētājs saskaņā ar Regulas (EK) Nr. 1831/2003 14. pantu, kas lasāms kopā ar tās 7. pantu, par Bacillus amyloliquefaciens CECT 5940 iesniedza pieteikumu, kurā lūdza atjaunot minētā preparāta kā barības piedevas lietošanas atļauju attiecībā uz gaļas cāļiem un lūdza piešķirt jaunu atļauju to izmantot dējējvistu cāļiem, pieprasot šo piedevu klasificēt piedevu kategorijā “zootehniskās piedevas”. Pieteikumam bija pievienotas minētās regulas 7. panta 3. punktā un 14. panta 2. punktā prasītās ziņas un dokumenti.
                  
               
                     (4)
                  
                  
                     Eiropas Pārtikas nekaitīguma iestāde (“Iestāde”) savā 2020. gada 28. janvāra atzinumā (3) secināja, ka pieteikuma iesniedzējs ir iesniedzis datus, kas apliecina piedevas atbilstību atļaujas piešķiršanas nosacījumiem. Iestāde apstiprināja savus iepriekšējos secinājumus, ka Bacillus amyloliquefaciens CECT 5940 neatstāj nelabvēlīgu ietekmi ne uz dzīvnieku veselību, ne patērētāju drošību, ne vidi. Tā arī secināja, ka preparāts nekairina ne ādu, ne acis un nav ādas sensibilizators, bet būtu jāuzskata par potenciālu elpceļu sensibilizatoru. Tāpēc Komisija uzskata, ka būtu jāīsteno pienācīgi aizsardzības pasākumi, lai nepieļautu nelabvēlīgu ietekmi uz cilvēka veselību, jo īpaši uz piedevas lietotājiem. Iestāde arī secināja, ka piedeva var būt iedarbīga dējējvistu cāļiem.
                  
               
                     (5)
                  
                  
                     
                        Bacillus amyloliquefaciens CECT 5940 novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādēļ šīs piedevas atļauja būtu jāatjauno, kā norādīts šīs regulas pielikumā.
                  
               
                     (6)
                  
                  
                     Ņemot vērā to, ka atļauja izmantot Bacillus amyloliquefaciens CECT 5940 par barības piedevu saskaņā ar šīs regulas pielikumā noteiktajiem nosacījumiem tiek atjaunota, Regula (EK) Nr. 1292/2008 būtu jāatceļ.
                  
               
                     (7)
                  
                  
                     Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Pielikumā specificēto piedevu, kas klasificēta piedevu kategorijā “zootehniskās piedevas” un funkcionālajā grupā “zarnu floras stabilizētāji”, ar minētajā pielikumā noteiktajiem nosacījumiem atļauj izmantot dējējvistu cāļiem, un šīs piedevas atļauju atjauno tajā pašā kategorijā un funkcionālajā grupā attiecībā uz gaļas cāļiem ar pielikumā noteiktajiem nosacījumiem.
         
         
            2. pants
            Regulu (EK) Nr. 1292/2008 atceļ.
         
         
            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 5. oktobrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 268, 18.10.2003., 29. lpp.
         
         
            (2)  Komisijas Regula (EK) Nr. 1292/2008 (2008. gada 18. decembris) par atļauju kā barības piedevu lietot Bacillus amyloliquefaciens CECT 5940 (Ecobiol un Ecobiol plus) (OV L 340, 19.12.2008., 36. lpp.).
         
            (3)  EFSA Journal 2020; 18(2):6014.
      
      
         
            PIELIKUMS
            
                        
                           Piedevas identifikācijas numurs
                        
                     
                     
                        
                           Atļaujas turētāja nosaukums
                        
                     
                     
                        
                           Piedeva
                        
                     
                     
                        
                           Sastāvs, ķīmiskā formula, apraksts, analītiskā metode
                        
                     
                     
                        
                           Dzīvnieku suga vai kategorija
                        
                     
                     
                        
                           Maksimālais vecums
                        
                     
                     
                        
                           Minimālais saturs
                        
                     
                     
                        
                           Maksimālais saturs
                        
                     
                     
                        
                           Citi noteikumi
                        
                     
                     
                        
                           Atļaujas derīguma termiņš
                        
                     
                  
                        
                           KVV uz kg kompleksās barības ar mitruma saturu 12 %
                        
                     
                  
                        
                           Kategorija “zootehniskās piedevas”. Funkcionālā grupa: zarnu floras stabilizatori
                        
                     
                  
                        4b1822
                     
                     
                        Evonik Nutrition & Care GmbH
                     
                     
                        
                           Bacillus amyloliquefaciens CECT 5940
                     
                     
                        
                           
                              Piedevas sastāvs
                           
                        
                        
                           Bacillus amyloliquefaciens CECT 5940 preparāts, kas satur vismaz:
                        
                                    —
                                 
                                 
                                    1 × 109 KVV/g piedevas
                                 
                              Cietā veidā
                     
                     
                        Gaļas cāļi
                        Dējējvistu cāļi
                     
                     
                        —
                     
                     
                        1 × 109
                        
                     
                     
                        —
                     
                     
                        
                                    1.
                                 
                                 
                                    Piedevas un premiksa lietošanas norādījumos norāda glabāšanas nosacījumus un noturību pret karstumapstrādi.
                                 
                              
                                    2.
                                 
                                 
                                    Var izmantot barībā, kas satur atļautos kokcidiostatus: diklazurilu, monenzīnnātriju vai nikarbazīnu.
                                 
                              
                                    3.
                                 
                                 
                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu iespējamos riskus, ko varētu radīt minētās piedevas un premiksu lietošana. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsardzības līdzekļus, tostarp elpceļu aizsarglīdzekļus, brilles un cimdus.
                                 
                              
                     
                        26.10.2030.
                     
                  
                        
                           
                              Aktīvās vielas raksturojums
                           
                        
                        Bacillus amyloliquefaciens CECT 5940 sporas
                     
                  
                        
                           
                              Analītiskā metode 
                           
                            (1)
                        
                        Skaitīšana: Petri trauciņa un uztriepuma metode ar triptona–sojas agara barotni (EN 15 784 )
                        Identificēšana: pulsējošā lauka gēla elektroforēzes (PFGE) metode
                     
                  
               (1)  Sīkāka informācija par analītiskajām metodēm ir pieejama references laboratorijas tīmekļa vietnē: https://ec.europa.eu/jrc/en/eurl/feed-additives/evaluation-reports.